Josef Barák

Josef BARÁK (1833–1883) estis ĉeĥa ĵurnalisto, poeto kaj redaktoro.

Li influis la ĉeĥan literaturon per redaktado de la almanako Máj (Majo), en kiu publikigis siajn versojn gravaj junaj poetoj, kiuj admiris la verkon Majo de Karel Hynek Mácha kaj programe volis disvolvi lian heredon. Tial ili estis nomataj „májovci“ (majanoj), apartenis al ili precipe Jan Neruda, Vítězslav Hálek, Rudolf Mayer, Václav Šolc, Adolf Heyduk, Karolína Světlá, Sofie Podlipská, Jakub Arbes, Antal Stašek, Gustav Pfleger Moravský k.a.

Kategorio:Ĉeĥlingvaj verkistoj
Kategorio:Ĉeĥaj verkistoj
Kategorio:Ĉeĥaj poetoj
Kategorio:Ĉeĥaj ĵurnalistoj